Sinayda terrorchilar hujumida to‘rt politsiyachi halok bo‘ldi

Sinay yarim orolining shimolida uyushtirilgan terrorchilik hujumi oqibatida to‘rt nafar misrlik politsiyachi halok bo‘ldi. Bu haqda “RIA Novosti” xabar bermoqda.

Voqea Shimoliy Sinay viloyati ma’muriy markazi al-Arish shahriga eltadigan yo‘lda ro‘y berdi. Radikallar pistirma uyushtirib, politsiyachilar ketayotgan mashinaga hujum qildi.
Misr Sinay yarim orolining shimolida ikki yildan buyon ekstremistlarga qarshi kurash olib bormoqda.